Fyrsternes Tidsalder

I løbet af oldtiden formede folkefærdene sig og dannede nationer, der brød sammen og samlede sig anderledes igen. Disse nationer og bystater formede en række slægter der sad på toppen og disse aristokrater begyndte at tage magten over alt i Amos. Adelen der rejste sig gjorde krav på store land områder, bandt andre adelsslægter og deres land til sig gennem gæld, løfter og trusler og ud fra dette virvar af krigsherre rejste Fyrsterne sig. Et samfundslag af selvstændige og mægtige adelige slægter der med en jernhånd kontrollerede Amos. Denne tid startede omkring år 600FI og sluttede sjovt nok i år 0, med Imperiets grundlæggelse.

## Samfund

Sprog og kulturer tog i denne tid form til at ligne det vi har i dag, med undtagelser selvfølgelig, men det feudale system fik sit fodfæste, fæstebønder, borgere og adelige blev adskilt og deres individuelle pladser i samfundet defineret. Bevægelse fra samfundsklasse til samfundsklasse blev gjort nær ved umuligt og om ikke andet så i hvert fald ilde set. Stabiliteten for den almene Amosianer steg i høj grad, da selv under krig var det sjældent i de Adeliges interesse at påvirke landet de ville erobre i særlig høj grad, selvom plyndringer selvfølgelig skete, var mængden af dem faldet meget.

Største delen af nutidens adelshuse stammer fra denne tid, selvom de måske har skiftet navn mange gange i gennem tidernes løb.

## Religion

Det var i denne tid at troen på Den Ene blev grundlagt på Ytran og spredte sig derfra hurtigt til De Nordlige Øer og også i mindre grad til fastlandet, specielt Bendar har en forholdsvis høj mængde af følgere af Den Ene. Panteonets hold på Amos fastlandet var dog ikke til at ryste og gennem hele denne periode og alle fremtidige perioder forbliver Panteonet den mest indflydelsesrige religion.

## Legender

#### Dragedræberne fra Sodana

En gruppe af monsterjægere der startede i Sodana, den opstod omkring år 400FI og forsvandt igen omkring år 250FI. I løbet af dens eksistens trænede den medlemmer ud fra en fæstning kaldet Geratborg, de trænede mennesker fra hele norden på dens højde og dækkede på denne tid også det samme areal med deres jægere. Mængden af monsterangreb faldt drastisk under Geratborg jægerenes beskyttelse af Norden, hvor deres ressourcer kom fra, hvilken træning de gennemgik og hvilke Tegn de brugte sig af er ukendt i dag. Vi ved kun at de var gode til deres job og deres jægere havde langt færre dødsfald end andre, almindelige monsterjægere.

#### Felmanden

Den her legende er ikke område bestemt, der er historier om Felmanden fra alle steder på Amos og øerne, han dukker op som en dyster skikkelse om natten og med ham bringer han en sygdom, som ikke spreder sig på normal hvis eller har symptomer lig nogen anden sygdom. Sygdommen vare præcis 10 dage og ved slutningen vil offeret enten have et mystisk Tegn midt i panden, eller være døde og fuldstændig mumiefiseret.

#### Seria fra Moora

Seria var en kvinde der egenhændigt stoppede en mystisk tørke der havde ramt hele Bendar. En ond ånd havde forbandet Bendarene på grund af en eller anden forseelse de havde gjort mod den, forseelsens natur er ikke tydelig, men det havde noget med at have fisket for mange af en type fisk, udtømt en kilde af vand eller have fældet et bestemt træ, ting der ville gøre en Ånd ondsindet. Seria var en ung kvinde på det tidspunkt og mens folk forsøgte at besejre Ånden på den ene eller anden måde tog hun ud på engen og spillede fløjte indtil Ånden dukkede op og selv efter den havde manifesteret sig for hende fortsatte hun sin melodi. Til sidst gav Ånden sit Tegn til Seria og forsvandt, sammen med Tørken.

#### De Tre Roser

De Tre Roser var tre søster ordner af Riddere der opstod med fælles formål og forskellige midler. Deres mål var at beskytte menneskeliv, de var ligeglad med blod og fødselsret, deres formål var at redde flest mulige mennesker også selvom det krævede at ofre de få.

Den Røde Roses Orden var den militante del af fællesskabet og derfor også den der havde flest medlemmer. Deres opgave var at patruljere landet og dræbe monstre, fange mordere og stoppe banditter. De beskyttede også en gang i mellem landsbyer fra at blive plyndret af forbipasserende hære, men det var sjældent de havde folk nok samlet i et område til at gøre det med nogen form for sikkerhed.

Den Hvide Roses Orden var den diplomatiske del af fællesskabet, deres opgave var at håndtere Fyrsterne og mindske krigenes omkostninger, deres medlemmer var ofte skjulte og infiltrerede hof rundt om på kontinentet hvor de fungerede som spioner og positiv indflydelse på adelen der, mens deres åbne medlemmer agerede fredsmæglere og mellemmænd.

Den sidste orden kaldet den Sorte Rose var den hemmelige og undergravende del af fællesskabet, deres opgave var at skille sig af med personer med magt som ikke kunne kontrolleres og var til fare for deres undersåtter eller andre, eller personer der havde ansvar for mange menneskers død og som De Røde Roser ikke bare kunne arrestere. Ingen af denne ordens medlemmer var åbne omkring det og De Sorte Rosers reelle opgavesæt var en af den tids tættest bevogtede hemmeligheder.

De Tre Roser blev lukket ned ved Imperiets grundlæggelse, selvom der både er rygter om at de hjalp Alarion med hans arbejde og at de fortsatte med at arbejde i hemmelighed under Herskerne.